**Hankook Tire ja ARLANXEO**

**sopivat yhteistyöstä rengaskehityksessä**

**Hankook Tire ja ARLANXEO sopivat tutkimus- ja kehitysyhteistyöstä uusien synteettisten kumilaatujen ja teknologioiden kehittämisessä korkean suorituskyvyn renkaiden tuottamiseksi. Kumppanuus kuvastaa Hankook Tiren jatkuvia ponnisteluja teknisen johtoasemansa vahvistamiseksi.**

***Seoul, Korea / Neu-Isenburg, Saksa, 5.6.2018*** – Rengasvalmistaja Hankook Tire allekirjoitti toisen yhteisymmärryssopimuksen (MOU) yhteistyöstä maailman suurimman synteettisen kumin tuottajan ARLANXEOn kanssa tarkoituksena kehittää synteettisiä kumilaatuja UHP-renkaiden tuotantoa varten. Sopimuksen mukaisesti yritykset tutkivat yhdessä uusien korkealuokkaisten kumilaatujen kehittämistä ja käyttökohteita, mikä tulee parantamaan renkaiden suorituskykyä jo tuotekehityksen alkuvaiheissa.

Kumppanuus Hankookin ja ARLANXEOn, LANXESSin ja Saudi Aramcon yhteisyrityksen, välillä alkoi jo vuonna 2008 valmistusmateriaalien, kuten liuospolymeroidun styreeni-butadieenikumin (S-SBR) ja neodyymi-polybutadieenikumin (Nd-PBR) toimituksilla. Vuonna 2014 allekirjoitettiin ensimmäinen yhteisymmärryssopimus, jolla pyrittiin yhteistyössä kehittämään ratkaisuja korkean suorituskyvyn renkaissa käytettävän synteettisen kumin tuotannossa.

Tällainen tekninen kumppanuus on osa Hankook Tiren pyrkimyksiä tutkimuksen ja tuotekehityksen alalla. Hankook Technodomeen, Koreassa toimivaan huipputason tutkimus- ja kehityskeskukseen, sijoitettujen investointien ohella tällä yhteistyöllä pyritään vauhdittamaan Hankookin teknologisen osaamisen kehittämistä.

Hyung Nam Kim, Hankook Tiren teknologiajohtaja toteaa: "Jatkuvilla tutkimuksen ja tuotekehityksen edistämistoimilla ja investoinneilla pyritään vakiinnuttamaan Hankook Tiren asema maailmanlaajuisena huipputason yrityksenä. Vahva suhde ARLANXEO-yritykseen on ollut hedelmällinen ja varmistaa jatkossakin osapuolten merkittävän teknologisen kehityksen.”

Jorge Nogueira, ARLANXEOn toimitusjohtaja sanoo: "Uusi sopimus vahvistaa pitkään jatkunutta luottamuksellista yhteistyötä Hankook Tiren kanssa. Kuten tähänkin asti, tulemme jatkossa tukemaan Hankook Tireä luotettavana kumppanina sen kehittäessä markkina-asemaansa maailmanlaajuisesti tärkeänä rengasvalmistajana, joka tarjoaa innovatiivisia ja korkealaatuisia tuotteita."

###

**Tietoa Hankookista**

Hankook tuottaa huippulaadukkaita, innovatiivisia ja erittäin suorituskykyisiä vyörenkaita henkilöautoihin, SUV-autoihin, maastoautoihin, kevyisiin kuorma-autoihin, matkailuautoihin, kuorma-autoihin, busseihin ja autourheiluun (rata-ajoon ja ralleihin).

Hankook investoi jatkuvasti tutkimukseen ja tuotekehitykseen tarjotakseen asiakkailleen aina korkeinta laatua ja pitkälle kehitettyä huipputekniikkaa. Yritys kehittää ja tuottaa maailmanlaajuisesti viidessä kehityskeskuksessaan ja kahdeksassa tehtaassaan renkaita, jotka on erityisesti räätälöity alueellisten markkinoiden vaatimusten ja tarpeiden mukaisiksi. Euroopassa renkaat kehitetään paikallisille markkinoille ja alkuperäisrenkaiksi johtavien eurooppalaisten autonvalmistajien määritysten mukaisesti Hankookin tekniikkakeskuksessa, joka sijaitsee Hannoverissa, Saksassa. Renkaat valmistetaan muun muassa yrityksen huippunykyaikaisessa Euroopan tehtaassa Rácalmásissa, Unkarissa. Se vihittiin käyttöön vuonna 2007 ja sitä laajennetaan jatkuvasti. Tällä hetkellä noin 3000 työntekijää valmistaa siellä vuosittain jopa 19 miljoonaa rengasta henkilöautoihin, SUV-autoihin ja kevyisiin kuorma-autoihin.

Hankookin Euroopan ja samalla Saksan pääkonttori sijaitsee Neu-Isenburgissa lähellä Frankfurt am Mainia. Hankookilla on lisäksi eurooppalaisia haaraliikkeitä Alankomaissa, Britanniassa, Espanjassa, Italiassa, Puolassa, Saksassa, Ranskassa, Ruotsissa, Tšekin tasavallassa, Turkissa, Ukrainassa, Unkarissa ja Venäjällä. Muissa Euroopan maissa Hankookin renkaita myyvät suoraan alueelliset maahantuojat. Yritys työllistää maailmanlaajuisesti 22 000 ihmistä ja toimittaa tuotteitaan yli 180 maahan. Johtavat autonvalmistajat luottavat Hankookin renkaisiin alkuperäisrenkaina. Yrityksen liikevaihdosta noin 30 % syntyy Euroopassa ja IVY-maissa. Hankook Tire valittiin jo vuonna 2016 arvostettuun maailmanlaajuiseen Dow Jones ‑kestävysindeksiin (DJSI World).

Lisätietoja löydät osoitteesta [www.hankooktire-mediacenter.com](http://www.hankooktire-mediacenter.com/) tai [www.hankooktire.com](http://www.hankooktire.com/)

|  |
| --- |
| **Yhteystiedot:****Hankook Tire Europe GmbH |** Corporate Communications Europe/CIS **|** Siemensstr. 14, 63263 Neu-Isenburg **|** Deutschland |
| **Felix Kinzer**JohtajaPuh.: +49 (0) 61 02 8149 – 170f.kinzer@hankookreifen.de | **Anna Magdalena Pasternak**PR-johtajaPuh.: +49 (0) 6102 8149 – 173a.pasternak@hankookreifen.de | **Sabine Riedel**PR-johtajaPuh.: +49 (0) 6102 8149 – 174s.riedel@hankookreifen.de |  |
| **Larissa Büsch**PR-johtajaPuh.: +49 (0) 6102 8149 – 171l.buesch@hankookreifen.de | **Yara Willems**TiedotusosastoTel.: +49 (0) 6102 8149 – 172y.willems@hankookreifen.de |  |